# OBČINA PREVALJE

**Trg 2a**

**PREVALJE**

### OBČINSKI SVET

Številka: 032-0012/2018-19

Datum: 30. 01. 2020

## Z A P I S N I K

**10. redne seje Občinskega sveta Občine Prevalje, ki je bila dne 30. januarja 2020, ob 17.00 uri, v sejni sobi Občine Prevalje, Trg 2a, Prevalje.**

Sejo je v skladu z 19. členom Statuta Občine Prevalje (Uradno glasilo slovenskih občin, št. 70/15) in 28. členom Poslovnika občinskega sveta Občine Prevalje (Uradno glasilo slovenskih občin, št. 1/16 in 48/16) sklical in vodil župan dr. Matija TASIČ z naslednjim predlaganim dnevnim redom:

* + - 1. Ugotovitev sklepčnosti.
			2. Potrditev dnevnega reda 10. redne seje.
			3. Pregled in potrditev zapisnika 9. redne seje.
			4. Predlog Proračuna Občine Prevalje za leto 2020 – v skladu z 96. členom Poslovnika Občinskega sveta.
			5. Predlog Odloka o spremembah in dopolnitvah Odloka o kategorizaciji občinskih cest – prva obravnava.
			6. Elaborat o oblikovanju cene izvajanja storitev obveznih občinskih gospodarskih javnih služb varstva okolja za leto 2020.
			7. Dokument identifikacije investicijskega projekta Ureditev ceste JP 851 621, cesta Prevalje – Klemen – Rožič, na odseku od Gasilskega doma do odcepa Dobernik ter ureditev parkirišča (kratek naziv: Ureditev ceste Gasilski dom – odcep Dobernik).
			8. Dokument identifikacije investicijskega projekta Ureditev cestnih povezav na območju Jamnice II. del, LC 350 381, cesta Zvonikov mlin - Mikl - Šentanel, odsek od profila P36+13, do profila P73 (kratek naziv: Ureditev cestnih povezav na območju Jamnice II. del).
			9. Izvedbeni načrt kulture Občine Prevalje za leto 2020.
			10. Letni program športa Občine Prevalje za leto 2020.
			11. Odpisi:
				1. Odpisi osnovnih sredstev in drobnega inventarja na dan 30.11.2019.
				2. Odpis terjatev in obveznosti na dan 31.12.2019.
			12. Najetje kredita:
				1. Soglasje k najemu dolgoročnega kredita v letu 2020.
				2. Najetje dolgoročnega kredita.
			13. Predlog Sklepa o določitvi višine finančnih sredstev za delo svetniških skupin in samostojnih svetnikov za leto 2020.
			14. Predlog Sklepa o soglasju k sklepanju pravnih poslov izven načrtov ravnanja z nepremičnim premoženjem za leto 2020.
			15. Pobude in vprašanja.
			16. Razno.

Seje so se udeležili člani občinskega sveta:

1. Rafael ŠKUFCA,
2. mag. Martina RIBIČ,
3. Marija ŠUŠEL,
4. Bernard PAČNIK,
5. Ivan BACKOVIĆ,
6. Štefan PERŠAK,
7. David KAVTIČNIK.
8. Boštjan GORENŠEK,
9. Stašo LODRANT,
10. Tatjana LADINEK,
11. Aleksandra Saša HORVAT,
12. Bogdan PUPAVAC,
13. Aleksander RISTIČ,
14. Maks PUČELJ,
15. Zdravko FAJMUT.

Opravičeno odsotni člani občinskega sveta:

1. Andrej STERMEC,
2. Matej PEČNIK.

Seje so se udeležili še:

1. Danilo VUTE, občinska uprava,
2. Emilija IVANČIČ, občinska uprava,
3. Veronika ŠART, občinska uprava,
4. Lavra Borovnik, občinska uprava,
5. Marjetica TASIČ BUKOVEC, direktorica JKP LOG d.o.o., k točki 6,
6. Venčeslav KEREC, predsednik KS Holmec.

Novinarji:

1. Alojz JAZBEC, Televizija Uršlja.

## K tč. 1

**UGOTOVITEV SKLEPČNOSTI**

Župan pove, da je na seji bilo prisotnih 15 občinskih svetnikov.

**Občinski svet Občine Prevalje ugotovi, da je 10. redna seja Občinskega sveta Občine Prevalje sklepčna.**

## K tč. 2

**POTRDITEV DNEVNEGA REDA 9. REDNE SEJE**

Župan poda točko v razpravo. Razprave ni bilo.

V času glasovanja je bilo v dvorani 15 svetnikov. Glasovalo je 15 svetnikov.

S 15 glasovi za, 0 proti, je bil sprejet naslednji

**DNEVNI RED:**

1. Ugotovitev sklepčnosti.
2. Potrditev dnevnega reda 10. redne seje.
3. Pregled in potrditev zapisnika 9. redne seje.
4. Predlog Proračuna Občine Prevalje za leto 2020 – v skladu z 96. členom Poslovnika Občinskega sveta.
5. Predlog Odloka o spremembah in dopolnitvah Odloka o kategorizaciji občinskih cest – prva obravnava.
6. Elaborat o oblikovanju cene izvajanja storitev obveznih občinskih gospodarskih javnih služb varstva okolja za leto 2020.
7. Dokument identifikacije investicijskega projekta Ureditev ceste JP 851 621, cesta Prevalje – Klemen – Rožič, na odseku od Gasilskega doma do odcepa Dobernik ter ureditev parkirišča (kratek naziv: Ureditev ceste Gasilski dom – odcep Dobernik).
8. Dokument identifikacije investicijskega projekta Ureditev cestnih povezav na območju Jamnice II. del, LC 350 381, cesta Zvonikov mlin - Mikl - Šentanel, odsek od profila P36+13, do profila P73 (kratek naziv: Ureditev cestnih povezav na območju Jamnice II. del).
9. Izvedbeni načrt kulture Občine Prevalje za leto 2020.
10. Letni program športa Občine Prevalje za leto 2020.
11. Odpisi:
	* + - 1. Odpisi osnovnih sredstev in drobnega inventarja na dan 30.11.2019.
				2. Odpis terjatev in obveznosti na dan 31.12.2019.
12. Najetje kredita:
	* + - 1. Soglasje k najemu dolgoročnega kredita v letu 2020.
				2. Najetje dolgoročnega kredita.
13. Predlog Sklepa o določitvi višine finančnih sredstev za delo svetniških skupin in samostojnih svetnikov za leto 2020.
14. Predlog Sklepa o soglasju k sklepanju pravnih poslov izven načrtov ravnanja z nepremičnim premoženjem za leto 2020.
15. Pobude in vprašanja.
16. Razno.

***K tč. 3***

**Pregled in potrditev zapisnika 9. redne seje**

Župan pove, da pisnih pripomb na zapisnik ni bilo.

Župan poda točko v razpravo. Razprave ni bilo.

V času glasovanja je bilo v dvorani 15 svetnikov. Glasovalo je 15 svetnikov.

S 15 glasovi za, 0 proti, je bil sprejet

**SKLEP 10/1:**

**Občinski svet Občine Prevalje sprejme Zapisnik 9. redne seje Občinskega sveta Občine Prevalje.**

***K tč. 4***

 **Predlog Proračuna Občine Prevalje za leto 2020 – v skladu z 96. členom Poslovnika Občinskega sveta**

Uvodno obrazložitev poda Veronika Šart, ki pove, da je občinska uprava je v skladu s terminskim planom pripravila Dopolnjen predlog proračuna za leto 2020. V dopolnjenem predlogu smo poskušali upoštevati dane pripombe na odborih in komisijah. Upoštevali smo preostanek sredstev iz leta 2019 v višini 283.668 EUR, vse zapadle obveznosti so bile na dan 31.12. poravnane. Na strani prihodkov smo povečali prihodke iz naslova komunalnih prispevkov, ker v mesecu decembru ni bila plačana odmera za komunalni prispevek v višini cca 50.000 EUR. Prav tako smo povečali druge nedavčne prihodke iz naslova povračila stroškov za pokopališče Barbara. V NRP-2020-2023 smo vključili projekt Skupaj za varni jutri, stroški so planirani za leto 2021, in projekt Povezani za vse generacije, DIIP- je v pripravi. Celotni prihodki so planirani v višini 9.543.069 EUR in odhodki v višini 10.479.362 EUR, Razlika med prihodki in odhodki je negativna, ki se pokrije z najetjem dolgoročnega kredita v višini 804.976 EUR za projekt Odvajanje in čiščenje odpadne vode v porečju Meže: Sklop II. in najetjem dolgoročnega kredita v višini 77.552 EUR za projekt Ureditev ceste Gasilski dom – odcep Dobenik in s preostankom sredstev iz leta 2019, tako da je proračun usklajen. Do ponedeljka je bilo možno vložiti amandmaje na Dopolnjen predlog proračuna za leto 2020. Ni bilo vloženega nobenega amandmaja.

Član Odbora za komunalne zadeve in varstvo okolja, Ivan Backović, pove, da je Odbor za komunalne zadeve in varstvo okolja je obravnaval predlog Proračuna Občine Prevalje za leto 2020 ter nanj podal pripombe in ga s pripombami podaja v obravnavo in sprejem.

Pripombe:

* potrebno je upoštevati nov Pravilnik o enotnem kontnem načrtu za proračun, proračunske uporabnike in druge osebe javnega prava (Uradni list RS, št. 112/09, 58/10, 104/10, 104/11, 97/12, 108/13, 94/14, 100/15, 84/16, 75/17, 82/18 in 79/19);
* potrebno je dodati prioritete za poplave november 2019;
* predlaga se, da se doda proračunsko postavko za sofinanciranje plavanja za upokojence;
* potrebno je dodati sredstva za sanacijo stopnic v centru Šentanela;
* predlagajo, da se dvignejo sredstva za obnovo vodovoda (za naselje Pod gonjami);
* predlaga se, da se doda postavka za sanacijo »Leškega« mostu;
* predlaga se, da se dodajo sredstva za asfaltiranje ceste proti Pregenthausu.

Predsednica Odbora za gospodarske dejavnosti, mag. Martina Ribič, pove, da je Odbor za gospodarske dejavnosti obravnaval predlog Odloka o proračunu Občine Prevalje v javni razpravi in ga potrjuje z naslednjo pripombo:

* sredstva za gradbena dela investicijskega projekta Plezalni center Koroške se izločijo iz predloga proračuna in NRP.

Predlagatelj proračuna naj pripombo upošteva pri pripravi dopolnjenega predloga proračuna.

Predsednik Odbora za proračun in finance, Stašo Lodrant, pove, da se je Odbor za proračun in finance Občine Prevalje seznanil s Predlogom Odloka o proračunu Občine Prevalje za leto 2020 ter usklajenega s pripombami podaja Občinskemu svetu Občine Prevalje v obravnavo in sprejem.

Predsednica Odbora za družbene dejavnosti, Aleksandra Saša Horvat, pove, da je Odbor za družbene dejavnosti obravnaval predlog Odloka o proračunu Občine Prevalje v javni razpravi in ga potrjuje z naslednjo pripombo:

* sredstva na PP 43181658 Gledališki abonma v višini 6.000 € se prerazporedijo na PP 43201453 Večgeneracijski center v višini 2.000 € in na PP 43201452 Občina po meri invalidov v višini 4.000 €.

Predlagatelj proračuna naj pripombo upošteva pri pripravi dopolnjenega predloga proračuna.

Predsednik Komisije za statut in pravna vprašanja, Aleksander Ristič, pove, da je Komisija za statut in pravna vprašanja obravnavala predlog Proračuna Občine Prevalje za leto 2020 – v skladu z 96. členom Poslovnika Občinskega sveta in ugotovila, da je pripravljen v skladu z vsemi pravnimi akti, ter ga daje občinskemu svetu v obravnavo in sprejem.

Župan uvodoma podrobneje predstavi še izvedbo projektov. Pove, da je glavna investicija v letu 2020 izgradnja kolektorskega sistema in centralne čistilne naprave. Izgradnja ceste proti Klemenu je v zaključni fazi. Pove, da občina prirpavlja koncesijo za vzdržeavnje ceste in iz tega nslova bo občina v naslednjih letih dosegla asfaltiranje cestnih odsekov, ki so v makedamu in predstavljajo cestne pentlje. Občina bo izvedla tudi obnovo manjših cestnih odsekov. V sklopu sanacij plazu bodo v letih 2020 in 2021 sanirani tudi nekateri cestni odseki (kot – Leše v dveh fazah, cesta proti Šentanelu). Občina pridobiva gradbeno dovoljenje za izgradnjo vodovoda Stražišče proti Brinjevi gori, vodovoda na Lešah in vodovoda in vodne vire na Šentanelu. Projekt vodooskrbe je prijavljen na perspektivo 2020-2027 in je vreden cca. dva milijona evrov. Z Občino Mežica in Občino Ravne na Koroškem je Občina Prevalje prijavila tudi projekt zamenjave salonitnih cevi, daljinski vodovod z novim vodnim virom Šumc, kar je vredno cca. osem do devet milijonov evrov.

Župan poda točko v razpravo.

V razpravi so sodelovali Bernard Pačnik, Štefan Peršak, Ivan Backović in Aleksander Ristič.

V razpravi je bilo izpostavljeno vprašanje subvencioniranja individualnih čistilnih naprav za tiste občane, ki nimajo možnosti priključitve na javni kanalizacijski sistem.

V razpravi je bilo prav tako govora po postopni izvedbi projekta zagotovitve novega vodnega vira Šumc.

Razpravljali so tudi o problematiki kopičenja komunalnega blata.

V času glasovanja je bilo v dvorani 15 svetnikov. Glasovalo je 15 svetnikov.

S 15 glasovi za in 0 proti, je bil sprejet

**SKLEP 10/2:**

**Občinski svet Občine Prevalje sprejme Predlog Odloka o proračunu Občine Prevalje za leto 2020.**

**Odlok se objavi v Uradnem glasilu slovenskih občin**

***K tč. 5***

**Predlog Odloka o spremembah in dopolnitvah Odloka o kategorizaciji občinskih cest – prva obravnava**

Uvodno obrazložitev poda Emilija Ivančič, ki pove, da je na podlagi pobude Odbora za komunalne zadeve in varstvo okolja pripravljena sprememba, ki vključuje zgolj spremembo naziva ceste JP 851 651 v nov naziv “Cesta v Poslovni coni Lahovnikovo”. Drugih sprememb v odloku ni.

Član Odbora za komunalne zadeve in varstvo okolja, Štefan Peršak, pove, da se Odbor za komunalne zadeve in varstvo okolja strinja s Predlogom Odloka o spremembah in dopolnitvah Odloka o kategorizaciji občinskih ceste - prva obravnava ter predlaga sprejetje odloka po hitrem postopku.

Predsednik Komisije za statut in pravna vprašanja, Aleksander Ristič, pove, da je Komisija za statut in pravna vprašanja je obravnavala predlog Odloka o spremembah in dopolnitvah Odloka o kategorizaciji občinskih cest – prva obravnava, in ugotovila, da je pripravljen v skladu z vsemi pravnimi akti, ter ga daje občinskemu svetu v obravnavo in sprejem.

Komisija za statut in pravna vprašanja nadalje predlaga, da občinski svet v skladu s 6. odstavkom 83. člena Poslovnika občinskega sveta prvo in drugo obravnavo predloga Odloka o spremembah in dopolnitvah Odloka o kategorizaciji občinskih cest združi in na isti seji opravi obe obravnavi, ker na predlog odloka v prvi obravnavi ni bilo bistvenih vsebinskih pripomb in bi besedilo predloga odloka v drugi obravnavi bilo enako besedilu predloga odloka v prvi obravnavi.

Župan poda predlog proceduralnega sklepa v razpravo. Razprave ni bilo.

V času glasovanja je bilo v dvorani 15 svetnikov. Glasovalo je 15 svetnikov.

S 15 glasovi za in 0 proti je bil sprejet

**Proceduralni sklep**

**Občinski svet Občine Prevalje v skladu s 6. odstavkom 83. člena Poslovnika občinskega sveta Občine Prevalje prvo in drugo obravnavo predloga Odloka o spremembah in dopolnitvah Odloka o kategorizaciji občinskih cest združi in na isti seji opravi obe obravnavi, ker na predlog odloka v prvi obravnavi ni bilo bistvenih vsebinskih pripomb in bi besedilo predloga odloka v drugi obravnavi bilo enako besedilu predloga odloka v prvi obravnavi.**

Župan poda točko v razpravo v prvi obravnavi. Razprave ni bilo.

V času glasovanja je bilo v dvorani 15 svetnikov. Glasovalo je 15 svetnikov.

S 15 glasovi za in 0 proti je bil sprejet

**SKLEP 10/3:**

**Občinski svet Občine Prevalje sprejme Odlok o spremembi odloka o kategorizaciji občinskih cest v Občini Prevalje, v prvi obravnavi.**

Župan poda točko v razpravo v drugi obravnavi. Razprave ni bilo.

V času glasovanja je bilo v dvorani 15 svetnikov. Glasovalo je 15 svetnikov.

S 15 glasovi za in 0 proti je bil sprejet

**SKLEP 10/4:**

**Občinski svet Občine Prevalje sprejme Odlok o spremembi odloka o kategorizaciji občinskih cest v Občini Prevalje.**

**Odlok se objavi v Uradnem glasilu slovenskih občin.**

***K tč. 6***

**ELABORAT O OBLIKOVANJU CENE IZVAJANJA STORITEV OBVEZNIH OBČINSKIH GOSPODARSKIH JAVNIH SLUŽB VARSTVA OKOLJA ZA LETO 2020**

Uvodno obrazložitev poda Marjetica Tasič Bukovec, direktorica JKP LOG d.o.o., ki pove, da je Javno komunalno podjetje LOG d.o.o. pripravilo predlog novih cen izvajanja storitev obveznih GJS varstva okolja, skladno z Uredbo o metodologiji za oblikovanje cen storitev obveznih občinskih gospodarskih javnih služb varstva okolja (Ur.l. RS, št. 87/2012, 102/2012). Predlog je zajet v Elaboratu o oblikovanju cene izvajanja storitev obveznih občinskih gospodarskih javnih služb varstva okolja za leto 2020 – oskrba s pitno vodo, odvajanje komunalne in padavinske odpadne vode, čiščenje komunalne in padavinske odpadne vode, storitve povezane z MKČN Leše in Malinek, december 2019, ki je podajan v obravnavo.

Član Odbora za komunalne zadeve in varstvo okolja, Štefan Peršak, pove, da se je Odbor za komunalne zadeve in varstvo seznanil z Elaboratom o oblikovanju cene izvajanja storitev obveznih občinskih gospodarskih javnih služb varstva okolja za leto 2020 – oskrba s pitno vodo, odvajanje komunalne in padavinske odpadne vode, čiščenje komunalne in padavinske odpadne vode, storitve povezane z MKČN Leše in Malinek, december 2019, ki ga je izdelalo JKP Log d.o.o.. Občinska uprava naj do seje občinskega sveta poda stališča do naslednjih pripomb:

* V elaboratu manjkata dve postavki, in sicer stopnja izkoriščenosti javne infrastrukture, ki je namenjena izvajanju javne službe, in stopnjo izkoriščenosti javne infrastrukture, ki je namenjena za izvajanje posebnih storitev, ter primerjava obračunskih cen posamezne javne službe, za katero se oblikuje cena, z obračunskimi cenami storitev javne službe na primerljivih območjih (odgovor poda ga. Tasič Bukovec - na zadnji strani je prikazana primerjava, glede izrabe pa se računa celoto);
* manjkajo navedbe Uradnega lista pri pravnih podlagah - Uredba o metodologiji za oblikovanje cen storitev obveznih občinskih gospodarskih javnih služb varstva okolja (Uradni list RS, št. 87/12, 109/12, 76/17 in 78/19);
* manjka Uredba o okoljski dajatvi za onesnaževanje okolja zaradi odvajanja odpadnih voda (Uradni list RS, št. 80/12 in 98/15), ki je del cene;
* uporabljeni so kazalniki iz leta 2018 (1P je na enega prebivalca, moralo bi biti 1PE=60 gramov (BPK5));
* manjka tudi Uredba o načinu izvajanja obveznih državnih gospodarskih javnih služb na področju urejanja voda in o koncesijah teh javnih služb (Uradni list RS, št. 109/10, 98/11, 102/12, 89/14 in 47/17).
* 12. člen Uredbe o metodologiji govori, da cena posamezne storitve javnih služb med uporabniki ali skupinami uporabnikov ne sme biti različna, kadar imajo uporabniki storitve posamezne gospodarske javne službe v posamezni občini istega izvajalca. Odgovor poda ga. Tasič Bukovec, ki pove, da so cene iste (debatiralo se je glede MČN Leše in Malinek).

Odbor predlaga Občinskemu svetu gradivo s pripombami in odgovori na pripombe v obravnavo ter potrditev.

Predsednik Odbora za proračun in finance, Stašo Lodrant, pove, da se je Odbor za proračun in finance seznanil z Elaboratom o oblikovanju cene izvajanja storitev obveznih občinskih gospodarskih javnih služb varstva okolja za leto 2020 – oskrba s pitno vodo, odvajanje komunalne in padavinske odpadne vode, čiščenje komunalne in padavinske odpadne vode, storitve povezane z MKČN Leše in Malinek, december 2019, ki ga je izdelalo JKP Log d.o.o., se z njim strinja in ga predlaga Občinskemu svetu v obravnavo ter potrditev.

Odbor za proračun in finance predlaga, da se v prihodnje pri oblikovanju cen izvajanja storitev obveznih javnih gospodarskih služb pristopi k oblikovanju enotnih izhodišč, ki bodo podlaga za oblikovanje cen storitev.

Predsednica Odbora za gospodarske dejavnosti, mag. Martina Ribič, pove, da je Odbor za gospodarske dejavnosti obravnaval Elaborat o oblikovanju cene izvajanja storitev obveznih občinskih gospodarskih javnih služb varstva okolja za leto 2020 – oskrba s pitno vodo, odvajanje komunalne in padavinske odpadne vode, čiščenje komunalne in padavinske odpadne vode, storitve povezane z MKČN Leše in Malinek, december 2019, ki ga je izdelalo JKP Log d.o.o.

Odbor Elaborat potrjuje in ga predlaga Občinskemu svetu Občine Prevalje v obravnavo in sprejem

Župan poda točko v razpravo.

V razpravi je sodeloval Zdravko Fajmut, ki je v razpravi zaključil, da se naj v prihodnje pri oblikovanju cen izvajanja storitev obveznih javnih gospodarskih služb pristopi k oblikovanju enotnih izhodišč, ki bodo podlaga za oblikovanje cen storitev.

V času glasovanja je bilo v dvorani 15 svetnikov. Glasovalo je 14 svetnikov.

S 13 glasovi za in 1 proti, je bil sprejet

**SKLEP 10/5:**

**Občinski svet občine Prevalje potrjuje Elaborat o oblikovanju cene izvajanja storitev obveznih občinskih gospodarskih javnih služb varstva okolja za leto 2020 – oskrba s pitno vodo, odvajanje komunalne in padavinske odpadne vode, čiščenje komunalne in padavinske odpadne vode, storitve povezane z MKČN Leše in Malinek, december 2019, ki ga je izdelalo JKP Log d.o.o. ter cene za izvajanje storitev obveznih občinskih gospodarskih javnih služb varstva okolja za leto 2020, kakor izhaja iz priloge. Cene začnejo veljati od 01.02.2020 dalje.**

***K tč. 7***

**DOKUMENT IDENTIFIKACIJE INVESTICIJSKEGA PROJEKTA UREDITEV CESTE JP 851 621, CESTA PREVALJE – KLEMEN – ROŽIČ, NA ODSEKU OD GASILSKEGA DOMA DO ODCEPA DOBERNIK TER UREDITEV PARKIRIŠČA (KRATEK NAZIV: UREDITEV CESTE GASILSKI DOM – ODCEP DOBERNIK)**

Uvodno obrazložitev poda Lavra Borovnik, ki pove, da je predvidena ureditev ceste od Gasilskega doma do odcepa Dobernik v širini 3,50 m vključno z asfaltno muldo širine 0,5 m. Skupna dolžina cestišča, ki je predmet ureditve, znaša 224,00 m. V sklopu tega projekta se uredita tudi dve parkirišči. Eno je ob cesti v zaselku Trg št. 6, kjer se sedaj obstoječa parkirna mesta za vzdolžno parkiranje uredijo v parkirna mesta za pravokotno parkiranje. Izvede se 14 parkirnih mest. Od tega sta dve parkirni mesti prilagojeni parkiranju invalidov. Na lokaciji se izvede tudi nov ekološki otok. Drugo parkirišče se predvidena ob garažah. Parkirišče se uredi za pravokotno parkiranje. Izvede se 18 parkirnih mest. Od tega je eno parkirno mesto prilagojeno parkiranju invalidov. Skupni investicijski stroški za ureditev ceste ter obeh parkirišč znašajo 117.434,31 EUR z DDV. Od tega je s strani Ministrstva za gospodarski razvoj in tehnologijo predvideno sofinanciranje investicije v skladu s 23. členom Zakona o financiranju občin v višini 77.353,00 EUR povratnih sredstev. Preostala sredstva so lastna sredstva občine Prevalje. Potrjeni DIIP je sestavni del prijavne dokumentacije za kandidiranje na javnem pozivu Ministrstva za gospodarski razvoj in tehnologijo.

Član Odbora za komunalne zadeve in varstvo okolja, Štefan Peršak, pove, da se je Odbor za komunalne zadeve in varstvo okolja seznanil z Dokumentom identifikacije investicijskega projekta – DIIP »UREDITEV CESTE GASILSKI DOM – ODCEP DOBERNIK« ter ga potrjuje in predlaga Občinskemu svetu v obravnavo in sprejem.

Odbor predlaga Občinskemu svetu, da pooblasti župana za morebitne kasnejše popravke in dopolnitve dokumenta, ki bi jih narekovale zahteve prijave na javni razpis za povratna sredstva.

Predsednik Odbora za proračun in finance, Stašo Lodrant, pove, da se je Odbor za proračun in finance seznanil z Dokumentom identifikacije investicijskega projekta – DIIP »UREDITEV CESTE GASILSKI DOM – ODCEP DOBERNIK« ter ga potrjuje in predlaga Občinskemu svetu v obravnavo in sprejem.

Odbor predlaga Občinskemu svetu, da pooblasti župana za morebitne kasnejše popravke in dopolnitve dokumenta, ki bi jih narekovale zahteve prijave na javni razpis za povratna sredstva.

Župan poda točko v razpravo.

V razpravi je sodeloval Rafael Škufca, ki je postavil vprašanja glede točne lokacije izgradnje parkirišč, katere odgovore mu je na sami seji podal župan.

V času glasovanja je bilo v dvorani 15 svetnikov. Glasovalo je 15 svetnikov.

S 15 glasovi za in 0 proti, je bil sprejet sklep:

**SKLEP 10/6:**

**Občinski svet Občine Prevalje sprejme Dokument identifikacije investicijskega projekta – DIIP »UREDITEV CESTE GASILSKI DOM – ODCEP DOBERNIK«.**

**Občinski svet pooblašča župana za morebitne kasnejše popravke in dopolnitve dokumenta, ki bi jih narekovale zahteve prijave na javni razpis za povratna sredstva.**

***K tč. 8***

**DOKUMENT IDENTIFIKACIJE INVESTICIJSKEGA PROJEKTA UREDITEV CESTNIH POVEZAV NA OBMOČJU JAMNICE II. DEL, LC 350 381, CESTA ZVONIKOV MLIN - MIKL - ŠENTANEL, ODSEK OD PROFILA P36+13, DO PROFILA P73 (KRATEK NAZIV: UREDITEV CESTNIH POVEZAV NA OBMOČJU JAMNICE II. DEL)**

Uvodno obrazložitev poda Lavra Borovnik. Pove, da predvideva ureditev ceste v skupni dolžini 727 m, in sicer od konca obstoječega asfalta naprej. Trasa poteka v večjem delu po gozdnatem območju, le zadnji del trase poteka tudi med nekoliko bolj položnimi travniki in pašniki. Izvedba prenove med drugim predvideva tudi razširitev cestišča na strmem delu brežine s kamnito zložbo dolžina 25 m ter asfaltiranje sedaj makadamskega vozišča v širini 3,5 m vključno z asfaltno muldo širine 0,5 m. Osnovno vodilo izvedbe projekta je izboljšati preglednost vozil, izboljšati cestne povezave med naselji, povečanje varnosti v cestnem prometu, olajšati dostop prebivalcem do služb, šole, ipd. ter izboljšanje cestne infrastrukture. Skupni investicijski stroški za ureditev ceste znašajo 183.148,44 EUR z DDV. Od tega je s strani Ministrstva za gospodarski razvoj in tehnologijo predvideno sofinanciranje investicije v skladu s 23. členom Zakona o financiranju občin v višini 154.705,00 EUR nepovratnih sredstev. Preostala sredstva so lastna sredstva občine Prevalje. Potrjeni DIIP je sestavni del prijavne dokumentacije za kandidiranje na javnem pozivu Ministrstva za gospodarski razvoj in tehnologijo.

Član Odbora za komunalne zadeve in varstvo okolja, Štefan Peršak, pove, da se je Odbor za komunalne zadeve in varstvo okolja se je seznanil z Dokumentom identifikacije investicijskega projekta – DIIP »UREDITEV CESTNIH POVEZAV NA OBMOČJU JAMNICE II. DEL« ter ga potrjuje in predlaga Občinskemu svetu v obravnavo in sprejem.

Odbor predlaga Občinskemu svetu, da pooblasti župana za morebitne kasnejše popravke in dopolnitve dokumenta, ki bi jih narekovale zahteve prijave na javni razpis za povratna sredstva.

Predsednik Odbora za proračun in finance, Stašo Lodrant, pove, da se je Odbor za proračun in finance seznanil z Dokumentom identifikacije investicijskega projekta – DIIP »UREDITEV CESTNIH POVEZAV NA OBMOČJU JAMNICE II. DEL« ter ga potrjuje in predlaga Občinskemu svetu v obravnavo in sprejem.

Odbor predlaga Občinskemu svetu, da pooblasti župana za morebitne kasnejše popravke in dopolnitve dokumenta, ki bi jih narekovale zahteve prijave na javni razpis za povratna sredstva.

Župan poda točko v razpravo. Razprave ni bilo.

V času glasovanja je bilo v dvorani 15 svetnikov. Glasovalo je 15 svetnikov.

S 15 glasovi za in 0 proti, je bil sprejet

**SKLEP 10/7:**

**Občinski svet Občine Prevalje sprejeme Dokument identifikacije investicijskega projekta – DIIP »UREDITEV CESTNIH POVEZAV NA OBMOČJU JAMNICE II. DEL«.**

**Občinski svet pooblašča župana za morebitne kasnejše popravke in dopolnitve dokumenta, ki bi jih narekovale zahteve prijave na javni razpis za povratna sredstva.**

***K tč. 9***

**IZVEDBENI NAČRT KULTURE OBČINE PREVALJE ZA LETO 2020**

Uvodno obrazložitev poda Boštjan Gorenšek, ki pove, da Zakon o uresničevanju javnega interesa za kulturo (ZUJIK) v 9. členu določa, da se javni interes za kulturo določa z zakoni ter z nacionalnimi in lokalnimi programi za kulturo, udejanja pa se predvsem na podlagi: letnih izvedbenih načrtov nosilcev javnega interesa iz 22. člena ZUJIK, javnih razpisov in javnih pozivov za financiranje javnih kulturnih programov in kulturnih projektov, aktov o ustanovitvi javnih zavodov, njihovih strateških načrtov ter letnih programov dela, javnih razpisov za oddajo javne kulturne infrastrukture in upravnih odločb. V 14. členu ZUJIK določa, da lokalni program za kulturo sprejme lokalna skupnost za obdobje štirih let, pri čemer lahko program vsebuje tudi dolgoročne usmeritve, ki presegajo to obdobje. Lokalni program kulture je dokument načrtovanja kulturne politike, ki izhaja iz položaja kulture v občini. S tem dokumentom se ugotovi vloga kulture v razvoju občine ter javni interes zanjo. Program kulture Občine Prevalje za obdobje 2019-2022 je Občinski svet sprejel 31.1.2019. Izvedbeni načrt pa določa kulturne dejavnosti, programe in projekte, ki se sofinancirajo iz javnih sredstev ter obseg sredstev, ki so za ta namen zagotovljene v proračunu občine v letu 2020. Sprejet izvedbeni načrt predstavlja osnovo za sofinanciranje kulturnih programov v letu 2020. Dokument ne pomeni dodatnih finančnih obveznosti za občino, predstavlja pa podlago za realizacijo sprejetega proračuna občine za leto 2020 na področju kulture.

Predsednica Odbora za družbene dejavnosti, Aleksandra Saša Horvat, pove, da je Odbor za družbene dejavnosti obravnaval Izvedbeni načrt kulture Občine Prevalje za leto 2020 in ga sprejme in predlaga Občinskemu svetu Občine Prevalje v obravnavo in sprejem..

Župan poda točko v razpravo.

Razprave ni bilo.

V času glasovanja je bilo v dvorani 15 svetnikov. Glasovalo je 15 svetnikov.

S 15 glasovi za in 0 proti, je bil sprejet

**SKLEP 10/8:**

**Občinski svet Občine Prevalje sprejme Izvedbeni načrt kulture Občine Prevalje za leto 2020.**

***K tč. 10***

**Letni program športa Občine Prevalje za leto 2020**

Uvodno obrazložitev poda podžupan Občine Prevalje, Boštjan Gorenšek. Pove, da občina lahko uresničuje javni interes v športu z zagotavljanjem sredstev za realizacijo dela nacionalnega programa športa, ki se nanaša na lokalne skupnosti, s spodbujanjem in zagotavljanjem pogojev za opravljanje in razvoj športnih dejavnosti ter z načrtovanjem, gradnjo in vzdrževanjem javnih športnih objektov. Način uresničevanja javnega interesa v športu se opredeli z nacionalnim programom, izvajanje nacionalnega programa na lokalni ravni pa se skladno z določbami Zakona o športu (Uradni list RS, št. 29/2017) določi z letnim programom, ki ga za vsako posamezno leto sprejme lokalna skupnost. Letni program športa določa področja športa in programe, ki se sofinancirajo iz javnih sredstev v posameznem koledarskem letu, obseg javnih sredstev, ki se zagotovijo v proračunu občine. Sprejet letni program športa predstavlja osnovo za sofinanciranje športnih programov in področij športa v občini. Doda, da program ne pomeni dodatnih finančnih obveznosti za občino, ampak pomeni zgolj podlago za realizacijo proračuna za leto 2020 na področju športa

Predsednica Odbora za družbene dejavnosti, Aleksandra Saša Horvat, pove, da je Odbor za družbene dejavnosti je obravnaval Letni program športa Občine Prevalje za leto 2020 in ga sprejme in predlaga Občinskemu svetu Občine Prevalje v obravnavo in sprejem.

Župan poda točko v razpravo.

Razprave ni bilo.

V času glasovanja je bilo v dvorani 15 svetnikov. Glasovalo je15 svetnikov.

S 15 glasovi za in 0 proti, je bil sprejet

**SKLEP 10/9:**

**Občinski svet Občine Prevalje sprejme Letni program športa Občine Prevalje za leto 2020.**

***K tč. 11***

**ODPISI:**

**A. ODPISI OSNOVNIH SREDSTEV IN DROBNEGA INVENTARJA NA DAN 30.11.2019.**

**B. ODPIS TERJATEV IN OBVEZNOSTI NA DAN 31.12.2019.**

Uvodno obrazložitev poda Veronika Šart, ki pri točki a) pove, da Komisija za popis na dan 30. 11. 2019 ugotovila stanje, kot izhaja iz gradiva. Nadaljuje, da je nabavna vrednost osnovnih sredstev je v celoti amortizirana. Sedanja knjigovodska vrednost je 0 EUR. Iz priloge o odtujitvi drobnega inventarja pa je razvidno, da je nabavna vrednost enaka popravku vrednosti.

Predsednik Odbora za proračun in finance, Stašo Lodrant, pove, da se Odbor za proračun in finance Občine Prevalje strinja s predlogom za odpis osnovnih sredstev in drobnega inventarja na dan 30.11.2019 in ga predlaga Občinskemu svetu Občine Prevalje v nadaljnjo obravnavo.

Župan poda točko v razpravo.

Razprave ni bilo.

V času glasovanja je bilo v dvorani 15 svetnikov. Glasovalo je 15 svetnikov.

S 15 glasovi za in 0 proti, je bil sprejet

**SKLEP 10/10:**

**Občinski svet Občine Prevalje se strinja z odpisom osnovnih sredstev in drobnega inventarja na dan 30.11.2019, kakor izhaja iz predloga odpisa, ki je v prilogi.**

Veronika Šart nadaljuje, da poleg zgoraj navedenega, župan predlaga Občinskemu svetu Občine Prevalje odpis terjatev in obveznosti na dan 31.12.2019, kakor izhaja iz predloga odpisa, ki se nahaja v prilogi.

Predsednik Odbora za proračun in finance, Stašo Lodrant, pove, da se Odbor za proračun in finance Občine Prevalje se strinja s predlogom za odpis terjatev in obveznosti na dan 31.12.2019 in ga predlaga Občinskemu svetu Občine Prevalje v nadaljnjo obravnavo.

Župan poda točko v razpravo.

Razprave ni bilo.

V času glasovanja je bilo v dvorani 15 svetnikov. Glasovalo je 15 svetnikov.

S 15 glasovi za in 0 proti, je bil sprejet

**SKLEP 10/11:**

**Občinski svet Občine Prevalje se strinja z odpisom terjatev in obveznosti na dan 31.12.2019, kakor izhaja iz predloga odpisa, ki se nahaja v prilogi.**

***K tč. 12***

**NAJETJE KREDITA:**

**A. SOGLASJE K NAJEMU DOLGOROČNEGA KREDITA V LETU 2020**

**B. NAJETJE DOLGOROČNEGA KREDITA**

Uvodno obrazložitev k točki a) poda Veronika Šart, ki pove, da za kritje presežkov odhodkov nad prihodki v bilanci prihodkov in odhodkov, se občina v proračunu za leto 2020 namerava zadolžiti v višini 77.353 EUR za investicijo: Ureditev JP 851 621, cesta Prevalje – Klemen – Rožič, na odseku od Gasilskega doma do odcepa Dobernik ter ureditev parkirišča. S strani Ministrstva za gospodarski razvoj in tehnologijo je občina dne 9.1.2020 prejela dopis o višini deležev sredstev občin za sofinanciranje investicij v letu 2020, skladno s 23. členom ZFO-1 in 54. členom Zakona o izvrševanju proračunov RS za leti 2020 in 2021 (Ur.l. RS, št. 75/19). Država v skladu s 10. členom Zakona o financiranja občin (ZFO-1C) zagotavlja sredstva občinam za sofinanciranje investicij. Ne glede na drugi odstavek 21. člena ZFO-1 se v letu 2020 sredstva za sofinanciranje investicij v lokalno javno infrastrukturo in investicije posebnega pomena za zadovoljevanje skupnih potreb in interesov prebivalcev občine, ki so uvrščene v načrte razvojnih programov občinskih proračunov, zagotovijo v višini 6 % skupne primerne porabe občin, pri čemer se 4 % sredstev zagotovi v obliki transfera iz državnega proračuna, 2 % sredstev pa v obliki odobritve dodatnega zadolževanja občin v proračunu države. Zadolževanje v tem primeru se ne všteva v največji možni obseg zadolževanja občin iz drugega odstavka 10. b člena ZFO-1. Dodatno zadolžitev odobri ministrstvo, pristojno za gospodarski razvoj, ki obseg dodatne zadolžitve določi v skladu z merili iz prvega odstavka 23. člena ZFO-1. Za to zadolžitev ni treba pridobiti soglasja ministrstva po šestem odstavku 10. a člena ZFO-1.

Predsednik Odbora za proračun in finance, Stašo Lodrant, pove, da je Odbor za proračun in finance Občine Prevalje seznanjen z najetjem dolgoročnega kredita v letu 2020 v višini 77.353 EUR, za obdobje 120 mesecev oziroma 10 let.

Predsednik Komisije za statut in pravna vprašanja, Aleksander Ristič, pove, da je Komisija za statut in pravna vprašanja obravnavala predlog Soglasja k najemu dolgoročnega kredita v letu 2020 in predlog za najetje dolgoročnega kredita, ter ju daje občinskemu svetu v obravnavo in sprejem.

Župan poda točko v razpravo. Razprave ni bilo.

V času glasovanja je bilo v dvorani 15 svetnikov. Glasovalo je 15 svetnikov.

S 15 glasovi za in 0 proti, je bil sprejet

**SKLEP 10/12:**

**Občinski svet Občine Prevalje se strinja z najetjem dolgoročnega kredita v letu 2020 v višini 77.353 EUR, za obdobje 120 mesecev oziroma 10 let.**

K točki b) Veronika Šart nadaljuje, da za kritje presežkov odhodkov nad prihodki v bilanci prihodkov in odhodkov, presežek izdatkov nad prejemki v računu finančnih terjatev in naložb ter odplačilo dolgov v računu financiranja se občina za proračun leta 2020 lahko zadolži do višine 804.976 EUR in sicer za investicije: Odvajanje in čiščenje odpadne vode v porečju Meže: Sklop 2. Občina se lahko v skladu s 10. b členom Zakona o financiranju občin zadolži le v obsegu, če odplačilo obveznosti iz naslova posojil (glavnice in obresti), finančnih najemom in blagovnih kreditov (obrokov) ter potencialnih obveznosti iz naslova izdanih poroštev za izpolnitev obveznosti posrednih proračunskih uporabnikov in javnih podjetij, katerih ustanoviteljica je občina, v posameznem letu odplačila ne preseže 8% realiziranih prihodkov iz bilance prihodkov in odhodkov občinskega proračuna v letu pred letom zadolževanja, zmanjšanih za prejete donacije, transferne prihodke iz državnega proračuna za investicije in prejeta sredstva iz proračuna EU ter prihodke režijskih obratov.

Predsednik Odbora za proračun in finance, Stašo Lodrant, pove, da Odbor za proračun in finance Občine Prevalje soglaša z najetjem dolgoročnega kredita v višini 804.976 EUR za obdobje 180 mesecev pri najugodnejši poslovni banki oz. skladu.

Predsednik Komisije za statut in pravna vprašanja, Aleksander Ristič, pove, da je Komisija za statut in pravna vprašanja obravnavala predlog Soglasja k najemu dolgoročnega kredita v letu 2020 in predlog za najetje dolgoročnega kredita, ter ju daje občinskemu svetu v obravnavo in sprejem.

Župan poda točko v razpravo. Razprave ni bilo.

V času glasovanja je bilo v dvorani 15 svetnikov. Glasovalo je 15 svetnikov.

S 15 glasovi za in 0 proti, je bil sprejet

**SKLEP 10/13:**

**Odbor za proračun in finance Občine Prevalje soglaša z najetjem dolgoročnega kredita v višini 804.976 EUR za obdobje 180 mesecev pri najugodnejši poslovni banki oz. skladu.**

***K tč. 13***

**PREDLOG SKLEPA O DOLOČITVI VIŠINE FINANČNIH SREDSTEV ZA DELO SVETNIŠKIH SKUPIN IN SAMOSTOJNIH SVETNIKOV ZA LETO 2020**

Uvodno obrazložitev poda Emilija Ivančič, ki pove, da 5. člen Pravilnika o sredstvih za delo svetniških skupin in samostojnih svetnikov Občine Prevalje določa sprejem sklepa vsako posamezno leto, s katerim se določi višina finančnih sredstev za delo svetniških skupin in samostojnih svetnikov. Višina sredstev za leto 2020 znaša 11.669,48 EUR, kar pomeni 686,44 EUR na posameznega svetnika. Predlagan znesek je usklajen s planom svetniških skupin in samostojnih svetnikov za leto 2020 ter s proračunom Občine Prevalje za leto 2020.

Predsednik Odbora za proračun in finance, Stašo Lodrant, pove, da je Odbor za proračun in finance Občine Prevalje obravnaval Sklep o določitvi višine finančnih sredstev za delo svetniških skupin in samostojnih svetnikov za leto 2020, s katerim določi, da se za delo svetniških skupin in samostojnih svetnikov v letu 2020 nameni 11.669,48 EUR, se z njim strinja ter ga predlaga v obravnavo in sprejem Občinskemu svetu Občine Prevalje. Sklep se objavi v Uradnem glasilu slovenskih občin.

Župan poda točko v razpravo. Razprave ni bilo.

V času glasovanja je bilo v dvorani 15 svetnikov. Glasovalo je 15 svetnikov.

S 15 glasovi za in 0 proti, je bil sprejet

**SKLEP 10/14:**

**Občinski svet Občine Prevalje sprejme Sklep o določitvi višine finančnih sredstev za delo svetniških skupin in samostojnih svetnikov za leto 2020, s katerim določi, da se za delo svetniških skupin in samostojnih svetnikov v letu 2020 nameni 11.669,48 EUR.**

**Sklep se objavi v Uradnem glasilu slovenskih občin.**

***K tč. 14***

**PREDLOG SKLEPA O SOGLASJU K SKLEPANJU PRAVNIH POSLOV IZVEN NAČRTOV RAVNANJA Z NEPREMIČNIM PREMOŽENJEM ZA LETO 2020**

Uvodno obrazložitev poda Emilija Ivančič, ki pove, da se predlaga, da občinski svet dovoli sklepanje pravnih poslov izven sklenjenih načrtov ravnanja z nepremičnim premoženjem, kakor to dopušča 12. člen zakona, in sicer do višine 20.000 EUR za oba načrta, kar potrebujemo zaradi hitrega odziva v posameznih primerih. O takšnih sklenjenih pravnih poslih bo občinska uprava poročala na naslednji seji občinskega sveta po sklenjenem poslu, da bo občinski svet o tem seznanjen.

Član Odbora za komunalne zadeve in varstvo okolja, Štefan Peršak, pove, da se je Odbor za komunalne zadeve in varstvo okolja se je seznanil s predlogom sklepa, da lahko občina v letu 2020 sklepa pravne posle tudi izven sprejetih načrtov ravnanja z nepremičnim premoženjem do višine 20.000 EUR za vsak načrt. Občinska uprava mora o sklenitvi pravnega posla iz prejšnjega odstavka poročati občinskemu svetu najkasneje na naslednji seji po sklenitvi pravnega posla. Ta sklep stopi v veljavo naslednji dan po začetku veljave Odloka o proračunu Občine Prevalje za leto 2020.

Predsednik Odbora za proračun in finance, Stašo Lodrant, pove, da Odbor za proračun in finance Občine Prevalje soglaša, da lahko občina v letu 2020 sklepa pravne posle tudi izven sprejetih načrtov ravnanja z nepremičnim premoženjem do višine 20.000 EUR za vsak načrt. Občinska uprava mora o sklenitvi pravnega posla iz prejšnjega odstavka poročati občinskemu svetu najkasneje na naslednji seji po sklenitvi pravnega posla. Ta sklep stopi v veljavo naslednji dan po začetku veljave Odloka o proračunu Občine Prevalje za leto 2020.

Predsednik Komisije za statut in pravna vprašanja, Aleksander Ristič, pove, da je Komisija za statut in pravna vprašanja obravnavala predlog Sklepa o soglasju k sklepanju pravnih poslov izven načrtov ravnanja z nepremičnim premoženjem za leto 2020 in se z njim strinja, zato ga daje občinskemu svetu v obravnavo in sprejem.

Župan poda točko v razpravo. Razprave ni bilo.

V času glasovanja je bilo v dvorani 15 svetnikov. Glasovalo je 15 svetnikov.

S 15 glasovi za in 0 proti, je bil sprejet

**SKLEP 10/15:**

**Občinski svet Občine Prevalje soglaša, da lahko občina v letu 2020 sklepa pravne posle tudi izven sprejetih načrtov ravnanja z nepremičnim premoženjem do višine 20.000 EUR za vsak načrt.**

**Občinska uprava mora o sklenitvi pravnega posla iz prejšnjega odstavka poročati občinskemu svetu najkasneje na naslednji seji po sklenitvi pravnega posla.**

**Ta sklep stopi v veljavo naslednji dan po začetku veljave Odloka o proračunu Občine Prevalje za leto 2020.**

***K tč. 15***

**POBUDE IN VPRAŠANJA**

Občinski svetnik, Aleksander Ristič, je podal naslednjo pobudo in vprašanje:

Zanima ga, ali bi se lahko ogledalo pri viaduktu proti Stražišču uredilo tako, da bi imelo gretje, ker je tam zelo nevarno.

Danilo Vute na sami seji odgovori, da obstajajo takšna ogledala ki imajo premaz proti rosenju. Takšno ogledalo, ki bi imelo gretje pa ga nimamo, bomo pa poskušali narediti, kar se da.

Bogdan Pupavac je podal pobudo, da bi se na parkirišču pri osnovni šoli Prevalje sanirala luknja pri jašku, ker se je asfalt posedel.

Predlaga tudi, da naj se uredi napis na tržnici Prevalje tako, da se napiše »TRŽNICA«.

Predlaga tudi, da bi občina začela urejati most čez Mežo proti Lešam, ker se razvija industrijska cona v Nicini in se veča. Predlaga naj se prične s pridobitvijo dokumentacije, najprej diip in druga dokumentacija, nato v drugi fazi pa se bi most zbetoniral.

Občinski svetnik, Bernard Pačnik, je podal naslednjo pobudo in vprašanje:

Glede ograje na Zagrad želi, da se naredi ograja v celotni dolžini in ne samo v ovinkih, ker je celotna cesta nevarna in ne samo v ovinkih. Gre za povezovalno cesto, ker je pozimi ves promet za Leše potekal po tej cesti.

Tajnik občine, Danilo Vute, poda odgovor na sami seji in pove, da je imela občina v letu 2019 velike izdatke iz naslova montaž ograj, vendar je prioritetno reševala območja, ki so bila nujno potrebna zaradi sanacij plazov. V letošnjem letu ima občina ponovno planirana sredstva za te namene, zato bodo v letošnjem letu naredili ograjo na Zagradu.

Bernard Pačnik nadalje pove, da je območje okoli železniške postaje zelo zanemarjeno in onesnaženo, zato predlaga, da se nekaj naredi, da bi se to območje vsaj malo uredilo. Opozarja, da je to območje zelo onesnaženo s svincem ter da so prav tako onesnažena tudi druga območja, zato predlaga, da bi se moralo to nekako urediti, občina Prevalje za to od države nikoli ni nič dobila.

Župan na sami seji odgovori, da je občina Slovenske železnice, ki so lastnik tega zemljišča, že večkrat opozarjala na zadevno problematiko prav tako inšpektorje, vendar brez uspeha. Ker gre za privatno zemljišče, občina ne more posegati nanjo. Bo pa občina ponovno opozorila lastnika.

Bernard Pačnik nadaljuje, da se je na Komisiji za statut in pravna vprašanja že večkrat razpravljalo o odrtem dolgu do Zdravstvenega doma Ravne na Koroškem. Predlaga, da se ustanovi neka komisija in da se poiščejo rešitve za zaključek te zadeve.

Občinski svetnik, Štefan Peršak, je podal naslednjo pobudo in vprašanje:

Krajani Jamnice so podali pobudo za postavitev cestnega ogledala na križišču Jamnica – Šentanel, kjer je zelo nevarno, ker je slaba vidljivost.

Občinski svetnik, Rafael Škufca, je podal naslednjo pobudo in vprašanje:

Občani so opozorili, da pri avtobusnem postajališču pri osnovni šoli ob strani ni stranskih stekel in nato otrokom piha in nosi dež po njih. Predlaga, da se to sanira.

Župan na sami seji odgovori, da občina išče rešitev za rešitev te zadeve.

Občinski svetnik, Ivan Backović, je podal naslednjo pobudo in vprašanje:

Predlaga, da se zastave na Poljani pri spomeniku in spodaj bolj pogosto menjajo, ker so strgane.

***K tč. 16***

**razno**

Občinski svetnik, Bogdan Pupavac, pove v razmislek, da imamo kategoriziranih samo 380 m kolesarskih cest. Predlaga, da občina počasi začne vlagati tudi v kolesarske poti, tudi drugih krajev na Stražišče, Birnjeva gora ipd.

Župan na sami seji odgovori, da se dela projekt dolinske kolesarske povezave Mežica -Poljana – Prevalje – Ravne na Koroškem in naprej. Projekt vodi ministrstvo, tako da so sredstva zagotovljena. V kratkem bo občina sprejemala DIIP-e. Kolesarske ceste po hribih pa potekajo po cestah, ki so več namenske. Na teh delih ni smiselno delati kolesarske ceste tudi zaradi frekvence ljudi, ker je prometa bistveno manj kot ob glavnih cestah. Kolesarske poti po hribih pa že potekajo in nekatere so že označene, nekatere pa še bodo.

Občinski svetnik, Bernard Pačnik, je podal vprašanje, ali so že kakšne rešitve bližje kolesarko od Petrola v Prevaljah do Poljane, v zvezi s problematiko dostopov do stanovanjskih objektov v tem območju in kategorizacijo kolesarske poti. Predlaga, da se naredi most pri Štoparju, kjer lahko dostopajo stanovalci, potem pa ni težava s tem če je ostalo kolesarka.

Župan na seji odgovori kako poteka in pove, da bo večnamenska uporaba kolesarske poti, ker so to rešitev so predlagali na ministrstvu in bodo te dileme rešene na tak način.

Občinski svetnik, Maks Pučelj, opozori na kolesarsko pot na Holmcu, ker je sedaj en del urejen, ostali del pa je neprevozen.

Seja je bila zaključena ob 18.20.

Zapisala: Župan

Emilija Ivančič dr. Matija TASIČ

PRILOGE:

- Priloga k sklepu 10/5

- Priloga k sklepu 10/10

- Priloga k sklepu 10/11

**POROČILO O IZVRŠITVI SKLEPOV**

Sklep k tč. 1 – Izvršen na seji.

Sklep k tč. 2 – Izvršen na seji.

Sklep 10/1 k tč. 3 – Izvršen na seji. Zapisnik je odložen v zbirko listin in posredovan v objavo na spletu.

Sklep 10/2 k tč. 4 – Izvršen na seji. Odlok se objavi v Uradnem glasilu slovenskih občin.

Sklep 10/3 k tč. 5 – Izvršen na seji.

Sklep 10/4 k tč. 5 – Izvršen na seji. Odlok se objavi v Uradnem glasilu slovenskih občin.

Sklep 10/5 k tč. 6 – Izvršen na seji.

Sklep 10/6 k tč. 7 – Izvršen na seji.

Sklep 10/7 k tč. 8 – Izvršen na seji.

Sklep 10/8 k tč. 9 – Izvršen na seji.

Sklep 10/9 k tč. 10 – Izvršen na seji.

Sklep 10/10 k tč. 11 – Izvršen na seji.

Sklep 10/11 k tč. 11 – Izvršen na seji.

Sklep 10/12 k tč. 12 – Izvršen na seji.

Sklep 10/13 k tč. 12 – Izvršen na seji.

Sklep 10/14 k tč. 13 – Izvršen na seji. Sklep se objavi v Uradnem glasilu slovenskih občin.

Sklep 10/15 k tč. 14 – Izvršen na seji.